

## **FORENING AF TELEPENSIONISTER**

Den 3.8.2023

**Sommerudflugt**

**Onsdag den 6. september** skal vi på vores årlige sommerudflugt. (de kunne ikke modtage os om tirsdagen, derfor bliver det onsdag)

Vi skal en tur nord på – Aalborg har arrangeret vores tur i år. Vi skal til Thingbæk Kalkminer i Skørping, hvor vi får en rundvisning, dernæst går turen til Rold Stor Kro, hvor vi skal have frokost. Vi slutter af med en kop kaffe og så går turen hjem igen.

**I Aalborg samler vi op på pendlerpladsen ved Th. Saursvej kl. 9.30**

**På Viby Torv bliver vi samlet op kl. 8.45 og der vil være en kop kaffe og et rundstykke til turen fra Viby.**

Vi mødes ved kalkminerne kl. ca. 10.00 – og så skal vi lige have en forfriskning inden vi skal ind i kalkminen på rundvisning til kl. 11.00.

Såfremt man ikke er meget for gåturen i minen, kan man se deres indendørs udstilling imens, men der skulle ikke være noget i vejen for at gå rundt i minen selv med stok eller rollator.

Vi spiser frokost på Rold Stor Kro kl. 13.00 og vi har her 3 valgmuligheder. Til en af de valgte menuer får man en vand/øl/glas vin, ønsker man mere, er det for egen regning.

1. Stjerneskud
2. 2 stk smørrebrød (kyllingsalat med bacon og rejer med æg)
3. Krondyrburger (krondyrinderlår glaseret med teriyaki, salat, tomat og pommes frittes

Når vi har afsluttet vores fortæring, som også indebærer kaffe og kage, hvis man ønsker det. skal vi i bussen og tilbage med vores busser en til Viby Torv, hvor Aarhusfolket bliver sat af og en til Aalborgfolket.

Vi regner med at busserne kører mod Aalborg og Aarhus ved 15.30 tiden, så jer fra Aalborg er hjemme før os andre.

Man kan tage sin partner med og vi har valgt denne gang en brugerbetaling på 200 kr. pr. person (da vores økonomi ikke er så god som den plejer at være) som indbetales på konto: reg.nr. 1944 kontonr. 6896486975 eller på mobilepay 432582 skriv gerne lige navn på helst inden den 21/8-23.

Samtidig giver I lige Inger besked om hvilken menu I ønsker.

Vi glæder os til at se jer.

Med venlig hilsen på bestyrelsens vegne - Inger og Ie